CELEX: 32003D0106
Language: lv
Date: 2002-12-19 00:00:00
Title: Komisijas Lēmums (2002. gada 19. decembris) , ar ko Eiropas kopienas vārdā apstiprina Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā

Svarīgs juridisks paziņojums

|

32003D0106

Oficiālais Vēstnesis L 063 , 06/03/2003 Lpp. 0027 - 0028

		Komisijas Lēmums(2002. gada 19. decembris),ar ko Eiropas Kopienas vārdā apstiprina Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā(2003/106/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 175. panta 1. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā(1) Kopienas vārdā Komisija saskaņā ar Padomes dotajām pilnvarām piedalījās sarunās Roterdamas Konvencijas noslēgšanai par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā;(2) sarunu noslēgumā Roterdamā 1998. gada 11. septembrī Kopienas vārdā parakstīja Konvenciju;(3) Konvencija ir svarīgs posms dažu bīstamo vielu un pesticīdu starptautiskās tirdzniecības reglamentācijā cilvēku veselības un dabas vides aizsardzībai pret to iespējamo kaitīgo iedarbību un tādas šo vielu lietošanas veicināšanai, kura nekaitē videi;(4) Konvenciju ratificē, pieņem vai apstiprina valstis un reģionālas ekonomiskās integrācijas organizācijas;(5) reģionālajām ekonomiskās integrācijas organizācijām ratifikācijas, pieņemšanas, apstiprinājuma vai pievienošanās dokumentā jānorāda savas kompetences apjoms attiecībā uz jautājumiem, kas ir reglamentēti Konvencijā;(6) 2003. gada 28. janvārī Eiropas Parlaments un Padome pieņēma Regulu (EK) Nr. 304/2003 par bīstamu ķīmisku vielu eksportu un importu [3];(7) tādējādi Kopiena var Konvenciju apstiprināt,IR PIEŅĒMUSI ŠO LĒMUMU.1. pantsEiropas Kopienas vārdā apstiprina 1998. gada 11. septembrī parakstīto Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā.Konvencijas teksts ir dots šā lēmuma A pielikumā.2. pants1. Padomes priekšsēdētājs ir pilnvarots iecelt personu vai personas, kas Kopienas vārdā ir pilnvarotas deponēt apstiprināšanas dokumentu Apvienoto Nāciju Organizācijas ģenerālsekretāram saskaņā ar Konvencijas 25. panta 1. punktu.2. Persona vai personas, kuras Kopienas vārdā ir pilnvarotas deponēt apstiprināšanas dokumentu, vienlaicīgi deponē šā lēmuma B pielikumā noteikto kompetences deklarāciju, kas paredzēta Konvencijas 25. panta 3. punktā.Briselē, 2002. gada 19. decembrīPadomes vārdā —priekšsēdētājaL. Espersen[1] OV C 126 E, 28.5.2002., 274. lpp.[2] Atzinums sniegts 2002. gada 24. oktobrī (Oficiālajā Vēstnesī vēl nav publicēts).[3] Sk. šā "Oficiālā Vēstneša" 1. lpp.--------------------------------------------------